106 Euroopa Liidu Teataja 04/1. kd 31984R0671 16.3.1984 EUROOPA ÜHENDUSTE TEATAJA L 73/28 KOMISJONI MÄÄRUS (EMÜ) nr 671/84, 15. märts 1984, kalandustootesektori tootjaorganisatsioonidele liikmesriikide poolt antud abi rahastamistaotluste kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. novembri 1982. aasta määrust (EMÜ) nr 3140/82 kalandustootesektori tootjaorganisatsioonidele liik- mesriikide poolt antava abi andmise ja rahastamise kohta, (*) eriti selle artikli 10 lõiget 3, ning arvestades, et: liikmesriikide poolt määruse (EMÜ) nr 3140/82 kohaselt antud abi rahastamisnõuded peaksid sisaldama teatavaid üksikasju, mis võimaldaksid kontrollida kulutuste vastavust kõnealuse määruse sätetele; selleks et saaks teha tõhusaid kontrolle, peavad liikmesriigid hoidma tõendavad dokumendid komisjoni käsutuses kolme aasta jooksul pärast lõpliku rahastamise toimumist; käesolev määrus asendab komisjoni määruse (EMÜ) nr 1273/72; (2) kõnealune määrus tuleb seepärast kehtetuks tun- nistada; käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 3140/82 artikli 10 lõikes 1 nimetatud rahastamistaotlused tuleb esitada lisades toodud tabelite kujul. 2. Liikmesriigid edastavad komisjonile koos oma esimese rahas- tamistaotlusega rakendamise ja kontrollidega seotud siseriiklike sätete ning asjakohaste administratiivjuhendite tekstid ning abi haldamisega seotud mis tahes vormid ja dokumendid. Artikkel 2 Liikmesriigid tagavad, et kõik nende valduses olevad tõendavad dokumendid või nende autentsed koopiad iga rahasaaja kohta, mille põhjal on tehtud otsus anda määruse (EMÜ) nr 3796/81 artiklis 6 sätestatud abi, on komisjonile kättesaadavad kolme aasta jooksul pärast lõpliku rahastamise toimumist. Artikkel 3 Määrus (EMÜ) nr 1273/72 tunnistatakse käesolevaga kehtetuks. Artikkel 4 Käesolev määrus jõustub kolmandal päeval pärast selle avaldamist Euroopa ÜUhenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. märts 1984 (1) EÜTL 331, 26.11.1982, lk 7. (2) EÜTL 141, 21.6.1972, lk 9. Komisjoni nimel komisjoni liige Giorgios CONTOGEORGIS